open-index/open-wikipedia-markdown huggingface dataset:
Վիկտոր Աբալակին

**Վիկտոր Աբալակին** (, ), ռուս աստղագետ։ ՌԴ ԳԱ թղթակից-անդամ (1991, ԽՍՀՄ ԳԱ թղթակից-անդամ՝ 1987 թվականից)։ ԽՍՀՄ պետական մրցանակ (1982)։

1953 թվականին ավարտել է Օդեսայի պետական համալսարանը։ 1955-1957 թվականներին Լենինգրադի տեսական աստղագիտության ինստիտուտում եղել է բաժնի վարիչ, 1983-2000 թվականներին՝ Պուլկովոյի աստղադիտարանի տնօրեն։

Աշխատությունները վերաբերում են աստղային դինամիկային, օրաղյուսակային (էֆրիմերդային) աստղագիտությանը, երկնային մեխանիկային։

Միջազգային աստղագիտական միության N 4 «Էֆեմերիդներ» հանձնաժողովի նախագահ (1976-1979)։1999 թվականից Ինտերնետ-մշակույթ հիմնադրամի խորհրդի նախագահն է։

Վիկտոր Աբալականի անունով է կոչվել (2722) Աբալակին աստերոիդը (Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում)։ Նրա անունով է կոչվել նաև Արեգակնային համակարգի №7785 փոքրիկ մոլորակը։

Աշխատանքներ ունի հրապարակած «Земля и Вселенная» ամսագրում

Ամուսնացած է, ունի երկու երեխա։

## Գրականություն
*Колчинский И.Г., Корсунь А.А., Родригес М.Г.*, Астрономы։ Биографический справочник. — 2-е изд., перераб. и доп.. — Киев։ Наукова думка, 1986. — 512 с.

## Ծանոթագրություններ

Կատեգորիա:Ռուս աստղագետներ
Կատեգորիա:ԽՍՀՄ աստղագետներ
Կատեգորիա:Օդեսայի համալսարանի շրջանավարտներ
Կատեգորիա:ԽՍՀՄ ԳԱ թղթակից անդամներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:ԽՍՀՄ ԳԱ իսկական անդամներ
Կատեգորիա:Ռուսաստանի ԳԱ թղթակից անդամներ
Կատեգորիա:Խորհրդային աստղագետներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ռուս խմբագիրներ
Սուլթանա Ռաչո Պետրովա

**Սուլթանա Ռաչո Պետրովա**(, ծննդյան անունը՝ Սուլթանա Պանտալեևա Մինչովիչ, ), բուլղարացի հուշագրող։

## Կենսագրություն
Սուլթանա Պետրովան ծնվել է 1869 թվականի հուլիսի 15-ին Օսմանյան կայսրության Տուլչա քաղաքում, դոկտոր Պանտալև Մինչովիչի ընտանիքում։ Պետրովայի հայրը սովորել է Փարիզում, աշխատել թուրքական ռազմածովային նավատորմում, հետագայում դարձել քաղաքական գործիչ։ Սուլթանայի մայրը մահացել է, երբ նա 27 տարեկան էր՝ 3 երեխաներին թողնելով ամուսնու խնամքին։ Սուլթանա Պետրովան սովորել է Ռումինիայի Հին Թագավորության մայրաքաղաք Բուխարեստի Ֆրանսիական արքայական քոլեջում։ Ռումինիայի թագուհի Ելիզավետա Նոյվիդսկայան խորհուրդ է տալիս Սուլաթանային մեկնել Փարիզ և դառնալ օպերային երգչուհի, սակայն հայրն առարկում է, և երբ Պետրովան 16 տարեկան էր, ընտանիքը տեղափոխվում է Սոֆիա։ 24 տարեկանում Սուլաթանան հանդիպում է Ռաչո Պետրովին, որի հետ ամուսնանում է 1887 թվականին։ Զույգն ունեցել է երեք երեխա՝ Մարիա, Վլադա և Բլագոի։ Զույգն ամուսնալուծվել է 1919 թվականին։

## Հուշագրություններ
Պետրովայի ամուսնական կյանքը բարդ էր և ենթադրվում էր, որ նա կապված է Բուլղարիայի արքայազն Ֆերդինանտ I-ի հետ։ Մտերիմ լինելով արքայզնի հետ՝ նա տեղյակ էր արքայազնի և վարչապետ Ստեֆան Ստամբոլովի տարբեր անձնական գործերից ու հանդիպումներից։ 1922 թվականին Սուլթանան հրապարակում է իր հուշագրությունը «Իմ հիշողություններից» վերնագրով, որի երկրորդ հատորը տպագրվում է հետմահու։ Ժամանակի համար կարևոր առաջնային աղբյուրը Բուլղարիայի կառավարության մեջ Սուլթանայի ներգրավված լինելու արդյունքն էր։

Երկրորդ համաշխարհային պատերազմի ժամանակ Նացիստական Գերմանիային Բուլղարիայի աջակցության համար դատապարտման արդյունքում Պետրովան ուղարկվել է St. Kirik համակենտրոնացման ճամբար։

Ենթադրվում է, որ Պետրովան Բուլղարիայում առաջին կինն էր, ով պլաստիկ վիրահատություն է արել։ Մահացել է Սոֆիայում 1946 թվականի նոյեմբերի 26-ին։

## Ծանոթագրություններ

Կատեգորիա:Բուլղարացի գրողներ
Կատեգորիա:Բուլղարացի հասարակական գործիչներ
Էնգին Արըք

**Էնգին Արըք** (, ),  թուրք ֆիզիկոս, տարրական մասնիկների ֆիզիկայի մասնագետ։ Եղել է Բոսֆորի համալսարանի փորձարարական տարրական մասնիկների ֆիզիկայի խմբի ղեկավար, պրոֆեսոր։

## Կենսագրություն
Էնգին Արըքը ծնվել է 1948 թվականին Ստամբուլում։ 1969 թվականին Ստամբուլի համալսարանից ստացել է մաթեմատիկայի և ֆիզիկայի բակալավրի աստիճան, 1971 թվականին՝ գիտությունների դոկտորի, 1976 թվականին Փիթսբուրգի համալսարանից (ԱՄՆ)՝ փորձարարական տարրական մասնիկների ֆիզիկայի մասնագետի գիտական աստիճան։ Հետդոկտորական հետազոտություններն իրականացրել է Լոնդոնի համալսարանի Ուեսթֆիլդ քոլեջում։

1979 թվականին վերադարձել է Թուրքիա, դարձել է Բոսֆորի համալսարանի ֆակուլտետի անդամ։ 1983 թվականին թողել է համալսարանական գործունեությունը և երկու տարի աշխատել Control Data Corporation-ում։ 1988 թվականին դարձել է Բոսֆորի համալսարանի պրոֆեսոր։

1997-2000 թվականներին Թուրքիայի կառավարության հանձնարարությամբ Էնգին Արըքը Թուրքիան ներկայացրել է Վիեննայի ՄԱԿ-ի Ատոմային էներգիայի միջազգային գործակալությունում (IAEA) կայացած Միջուկային զենքի փորձարկման համապարփակ արգելման պայմանագրի նստաշրջանների ժամանակ։

Էնգին Արըքը եղել է ATLAS էքսպերիմենտի և CAST համագործակցությունների անդամ Շվեյցարիայում։

Արըքը զոհվել է 2007 թվականի նոյեմբերի 30-ին Atlasjet Flight 4203 ավիավթարի ժամանակ։

## Ընտանիք
Ամուսնացած է եղել Բոսֆորի համալսարանի պրոֆեսոր Մեթըն Արըքի հետ։ Ունեցել են երկու երեխա։

## Հիշատակ
Էնգին Արըքի անունով է կոչվում Թուրքիայի Անկարայի շրջանի Ենիմահալ համայնքի փողոցներից մեկը։ 
thumb|Էնգին Արըքի անվան փողոցը Անկարայի շրջանի Ենիմահալ համայնքում

## Ծանոթագրություններ

## Արտաքին հղումներ
*Publications list 
*Scientific publications of Engin Arık on INSPIRE-HE

Կատեգորիա:Թուրք ֆիզիկոսներ
Կատեգորիա:Ստամբուլի համալսարանի շրջանավարտներ
Կատեգորիա:Փիթսբուրգի համալսարանի շրջանավարտներ
Կատեգորիա:Անձինք:Ստամբուլ
Կատեգորիա:Ոչ գեղարվեստական ժանրի թուրք գրողներ
Կատեգորիա:Թուրք ակադեմիկոսներ
Կատեգորիա:Բոսֆորի համալսարանի դասախոսներ
Կատեգորիա:Թուրք կին ֆիզիկոսներ
Կրասնոյարսկ (այլ կիրառումներ)

**Կրասնոյարսկ**, կարող է վերաբերել՝
* Կրասնոյարսկ - քաղաք Ռուսաստանի Կրասնոյարսկի երկրամասում
* Կրասնոյարսկ - միջազգային օդանավակայան, որը գտնվում է Կրասնոյարսկում
Կրասնոկամսկի շրջան (այլ կիրառումներ)

**Կրասնոկամսկի շրջան**, կարող է վերաբերել՝
* Կրասնոկամսկի շրջան - մունիցիպալ շրջան Ռուսաստանի Դաշնության Բաշկորտոստան հանրապետությունում
* Կրասնոկամսկի շրջան - մունիցիպալ շրջան Ռուսաստանի Դաշնության Պերմի երկրամասում
Կրասնոդոնսկի (այլ կիրառումներ)

**Կրասնոդոնսկի**, կարող է վերաբերել՝
* Կրասնոդոնսկի - գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում
* Կրասնոդոնսկի - ավան Ռուսաստանի Դաշնության Ռոստովի մարզի Վոլգոդոնսկի շրջանում
Պատասխանը 1988-ին

**Պատասխանը 1988-ին** ( 1988, Eungdabhara 1988) ՝ 2015 թվականի հարավկորեական հեռուստասերիալ, որը անցյալից եկած երիտասարդների մասին ավելի վաղ նկարահանված հեռուստասերիալների ՝ Պատասխանը 1997-ին և Պատասխանը 1994-ին շարունակությունն է։ Գլխավոր դերերից մեկը մարմնավորել է Girl’s Day խմբի մենակատար Լի Հյե Ռին, Փակ Բո-գեոմը, Ռյու Ջունյոլը և Կո Գյոնպհեն։ Սերիալը հեռարձակվում է կաբելային TVN հեռուստաալիքով ուրբաթ և շաբաթ օրերին, ժամը 19։50 - ին 2015 թվականի նոյեմբերի 6-ից։

Հեռուստասերիալը պատմում է հինգ երիտասարդ ընկերների մասին, ովքեր ընտանիքների հետ ապրում են Տոբոնգ շրջանում 1988 թվականին։ Ինչպես նախորդ սերիալներում հիմնական թեման կլինի ընտանեկան հարաբերությունները և առաջին սերը, ինչպես նաև հայտնվում է «խորհրդավոր ամուսնու» թեման, սակայն ի տարբերություն պատասխանի 1997 -ին և պատասխանի 1994 - ին հեռուստասերիալների ինտրիգը նրանում է, թե կերպարներից ով կդառնա գլխավոր հերոսուհու ամուսինը ապագայում։ Սցենարիստների համար ոգեշնչման աղբյուրներից մեկը դարձել է «Երեք ընտանիքներ մեկ հարկի տակ» հեռուստասերիալը, որը Կորեայում ցուցադրվել է 1986 թվականից մինչև 1994 թվականը։

## Դերերում
* Լի Հյե Ռի՝ Սոն Դոկսոն (չափահաս հերոսուհինու դերը մարմնավորում է Լի Մինյոնը)
* Փակ Բո-գեոմ՝ գո խաղի երիտասարդ հանճար, ով դարձել է պրոֆեսիոնալ խաղացող է դարձել 11 տարեկանում
* Ռյու Ջունյոլ՝ Քիմ Ջոնհվան
* Կո Գյոնպհե՝ Սոն Ու
* Լի Դոնհվի՝ Տոն Ռյոն

## Սաունդթրեկ
Ինչպես նախորդ սերիալներում «Պատասխանը 1988-ի» հեռուստասերիալի հիմնական երաժշտական թեմաները դարձել են համապատասխան դարաշրջանի երգերի ռեմեյքները։

### OST Part 1

## Ծանոթագրություններ

## Արտաքին հղումներ
* 
*  
*  
* Պատասխանը 1988-ին HanCinema կայքում

Կատեգորիա:2015 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Կասրիկ (այլ կիրառումներ)

**Կասրիկ**, կարող է վերաբերել՝
* Կասրիկ - գյուղ Արևմտյան Հայաստանում, Վանի վիլայեթի Վանի գավառում
* Կասրիկ - գյուղ Արևմտյան Հայաստանում, Վանի վիլայեթի Խոշաբի գավառում
Կավաք (այլ կիրառումներ)

**Կավաք**, կարող է վերաբերել՝
* Կավաք - գյուղ Արևմտյան Հայաստանում, Սեբաստիայի վիլայեթի Կոչգիրի գավառում
* Կավաք - գյուղ Արևմտյան Հայաստանում, Սեբաստիայի վիլայեթի Կյուրինի գավառում
* Կավաք - գյուղ Արևմտյան Հայաստանում, Սեբաստիայի վիլայեթի Նոր Խանի գավառում
* Կավաք - գյուղ Օսմանյան կայսրությունում, Տրապիզոնի վիլայեթի Ջանիկի գավառում
Կավկազ (այլ կիրառումներ)

**Կավկազ**, կարող է վերաբերել՝
* Կավկազ, գյուղ Ուկրաինայի Նիկոլաևի մարզի Բերեզնեգովատոեի շրջանում
* Կավկազ, գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում
Կատալ (այլ կիրառումներ)

**Կատալ**, կարող է վերաբերել՝
* Կատալ - գետ Ռուսաստանում, Ժասատերի վտակը
* Կատալ - կատալիզատորի ակտիվության չափման միավոր Միավորների միջազգային համակարգում
Կատաղություն (այլ կիրառումներ)

**Կատաղություն**, կարող է վերաբերել՝
* Կատաղություն - կենդանիների և մարդկանց սուր վարակիչ հիվանդություն
* Կատաղություն - Սթիվեն Քինգի առաջին վեպը
Կատայկա (այլ կիրառումներ)

**Կատայկա**, կարող է վերաբերել՝
* Կատայկա - գյուղ Ռուսաստանի Բաշկորտոստան հանրապետության Բելորեցկի շրջանի կազմում
* Կատայկա - գետ Ռուսաստանում, Տյուլյանի վտակը
Կատերինովսկի գյուղական խորհուրդ (այլ կիրառումներ)

**Կատերինովսկի գյուղական խորհուրդ**, կարող է վերաբերել՝
* Կատերինովսկի գյուղական խորհուրդ - Ուկրաինայի Սումիի մարզի Լեբեդինսկի շրջանում
* Կատերինովսկի գյուղական խորհուրդ - Ուկրաինայի Խարկովի մարզի Վելիկոբուրլուկսկի շրջանում
* Կատերինովսկի գյուղական խորհուրդ - Ուկրաինայի Խարկովի մարզի Սախնովշչինսկի շրջանում
The Velvet Underground

**The Velvet Underground** (դը Վելվիթ Անդըգրաունդ), ամերիկյան ռոք-խումբ, որն ստեղծագործել է 1960-70ական թվականներին։ Խումբը հանդիսանում է նաև էքսպերիմենտալ և ալտերնատիվ ռոք երաժշտության սկզբնավորող։ Չնայած ձայնասկավառակների ոչ մեծ քանակով թողարկումներին ու տարածմանը՝ խումբը մեծ դերակատարում է ունեցել  ռոք երաժշտության հետագա զարգացման գործում։

Խմբի պատմությունը սկսվում է 1964 թվականից:Այդ ժամանակահատվածում խմբի հիմնադիր անդամներից Լուի Ռիդը նվագում էր անհայտ խմբերի հետ,ինչպես նաև հեղինակում երգեր  Pickwick Records լեյբլի համար։ Տարեվերջին նա ծանոթացավ ուելսցի Ջոն Կեյլ հետ, ով Ամերիկա էր եկել դասական երաժշտություն ուսանելու։ Վերջինս այդ ժամանակ արդեն ծանոթ էր և սկսել էր համագործակցել այնպիսի հայտնի կոմպոզիտորների հետ, ինչպիսիք էին Ջոն Քեյջն ու Լա Մոնտի Յանգը,և որոնց ազդեցությունը երաժշտությանը երևում է ավելի ուշ The Velvet Undergroundի թողարկելիք ձայնասկավառակներում։ Կեյլը հաճելիորեն ազդվել էր այն պաստից, որ իր փորձարարական գաղափարները համընկնում էին Ռիդի գաղափարների հետ, այն է թե՝ կիթառի ոչ ավանդական ձևի ստեղծում։ Արդյունքում նրանք սկսեցին նվագել և հանդես գալ միասին։

Առաջին խումբը,որտեղ երկուսով հանդես են եկել  կարճատև կյանք ունեցող խմբում:Վերջինս կազմավորվել էր Ռիդի հեղինակած  երգը ձայնագրելու համար։

## Ծանոթագրություններ

Կատեգորիա:1964 հիմնադրված երաժշտական խմբեր
Կատեգորիա:1965 հիմնադրված երաժշտական խմբեր
Կատեգորիա:The Velvet Underground
Կատեգորիա:Ամերիկյան երաժշտական խմբեր
Կատեգորիա:Ամերիկյան ինդի ռոք երաժշտական խմբեր
Կատեգորիա:Ամերիկյան ռոք խմբեր
Կատեգորիա:Կվինտետներ
Կատեգորիա:Ռոք երաժշտական խմբեր Նյու Յորք նահանգից
Իլյա Կալաշնիկով

**Իլյա Եվգենվիչ Կալաշնիկով** (, ), ռուս ֆուտբոլիստ, կիսապաշտպան

## Կարիերա
Պետրոզավոդսկում ֆուտբոլի սան է, առաջին մարզիչը եղել է Ալեքսանդր Սմիռնովը։ Սկսել է խաղալ 1990 թվականին «Սպարտակ» դպրոցում։ 1995 թվականից հանդես է եկել Դոնի-Ռոստովի ֆուտբոլային ինտերնատում։

Ռուսաստանի ֆուտբոլային պրեմիեր լիգայում նորամուտը  նշել է սեպտեմբերի 29-ին Ռամենսկոե Սատուրնի դեմ 2002 թվականի 25-րդ տուրի առաջնության ժամանակ։  2007 թվականին տեղոփոխվել է Դոնի-Ռոստովի մեկ այլ ակումբ՝ ՍԿՎԱ (Դոնի-Ռոստով ՍԿԱ)։ Մասնագիտական ՊՖԼ առաջին դիվիզյոնում 2009 թվականի  մրցաշրջանն անցկացրել է Պոդոլսկի Վիտյազ ֆուտբոլային ակումբի կազմում։ Առաջին շրջանում պրոֆեսիոնալ ֆուտբոլի լիգայում 2010 թվականի  խաղաշրջանում խաղացել է Աստրախանի «Վոլգար-Գազպրոմեի» կազմում,  2010 թվականի երկրորդ կեսին՝ Բելգրադի Սալյուտ ֆուտբոլային ակումբում, 2012 թվականի ամռանը՝ Պենզայի «Զենիթ» ֆուտբոլային ակումբում,  2015 թվականի ամռանը՝ МИТОС-ում։

## Ծանոթագրություններ

## Արտաքին հղումներ
* Профиль на официальном сайте ФК «Зенит» Пенза 
* Статистика на сайте ''Sportbox.ru''

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռոստովի ֆուտբոլիստներ
Կատեգորիա:Վոլգարի ֆուտբոլիստներ
Կատեգորիա:Ռուս ֆուտբոլային մարզիչներ
Սուրեն Գասպարյան

**Սուրեն Աշոտի Գասպարյան**  (), հայ վիրաբույժ։ Բժշկական գիտությունների դոկտոր (1967), պրոֆեսոր (1968)։ ՌԴ գիտության վաստակավոր գործիչ։ ԽՍՀՄ-ում բժշկական և կենսաբանական կիբեռնետիկայի հիմնադիրն է։

Ուրոլոգ Աշոտ Գասպարյանի որդին։

## Կենսագրություն
Սուրեն Գասպարյանը ծնվել է 1932 թվականին Մոսկվայում։ 1957 թվականին ավարտել է Մոսկվայի 2-րդ բժշկական ինստիտուտը։ 1963 թվականին պաշտպանել է թեկնածուական թեզ, 1967 թվականին՝ դոկտորական և դարձել Մոսկվայի 2-րդ բժշկական ինստիտուտի ուսումնական գծով պրոռեկտոր։ 1968 թվականին Մոսկվայի 2-րդ բժշկական ինստիտուտում ստեղծել է հաշվողական կենտրոն, 1969 թվականին Մոսկվայի 2-րդ բժշկական ինստիտուտում ստեղծել է կիբեռնետիկայի բաժին, 1973 թվականին՝ նույնանուն բաժանմունք։ 1974 թվականից՝ բժշկական և կենսաբանական կիբեռնետիկայի ամբիոնի հիմնադիր-վարիչ, 1974-1976 թվականներին՝ բժշկակենսաբանական ֆակուլտետի դեկան, 1974 թվականից՝ ՌԴ առողջապահության նախարարության գիտաբժշկական խորհրդին կից բժշկական կիբեռնետիկայի և հաշվողական տեխնիկայի խորհրդի նախագահ, 1977-1985 թվականներին՝ ՌԽՖՍՀ առողջապահության նախարարության Հանրապետական տեղեկատվական հաշվողական կենտրոնի տնօրեն, 1994 թվականից՝ Տեղեկատվայնացման միջազգային ակադեմիայի բժշկական տեղեկատվություն բաժանմունքի նախագահ։

300 գիտական աշխատությունների, այդ թվում 5 մենագրության հեղինակ է։ Աշխատանքները վերաբերում են փորձարարական վիրաբուժության, ուռուցքաբանության և ուրոլոգիայի հարցերին։

Մահացել է 2005 թվականի նոյեմբերի 4-ին երկարատև ծանր հիվանդությունից հետո։ Թաղված է Մոսկվայի Վվեդենսկոյե գերեզմանատան 18-րդ հատվածում։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ վիրաբույժներ
Կատեգորիա:ՌԴ գիտության վաստակավոր գործիչներ
Աշոտ Գասպարյան (բժիշկ)

**Աշոտ Միքայելի Գասպարյան** (), հայ ուրոլոգ։ Բժշկական գիտությունների դոկտոր (1939), պրոֆեսոր (1940)։ ՌԽՖՍՀ և ՀԽՍՀ գիտության վաստակավոր գործիչ։

ՌԴ գիտության վաստակավոր գործիչ Սուրեն Գասպարյանի հայրը։

## Կենսագրություն
Սուրեն Գասպարյանը ծնվել է 1902 թվականին Բաքվում։ 1926 թվականին ավարտել է Մոսկվայի 2-րդ համալսարանի բժշկական ֆակուլտետը և մինչև 1935 թվականն աշխատել է Ի. Մ. Սեչենովի անվան Մոսկվայի 1-ին բժշկական ինստիտուտի ուրոլոգիայի հիվանդանոցում։ 1935-1952 թվականներին եղել է Խարկովի, Օդեսայի բժշկական ինստիտուտների և Մոսկվայի մաշկավեներական դիսպանսերի տնօրեն,
1952 թվականից՝ Լենինգրադի 1-ին բժշկական ինստիտուտի ուրոլոգիայի ամբիոնի վարիչ, նույն թվականից՝ Լենինգրադի գլխավոր ուրոլոգ։
Եղել է ուրոլոգների համառուսաստանյան գիտական ընկերության նախագահ։ Գասպարյանի ղեկավարությամբ ուրոլոգիական ամբիոններ են ստեղծվել Օրենբուրգի, Խարկովի և Օդեսայի բժշկական ինստիտուտներում։ 90 գիտական աշխատությունների, այդ թվում 7 մենագրության հեղինակ է։ Աշխատանքները վերաբերում են միզասեռական օրգանների հիվանդությունների վիրահատական բուժման եղանակների մշակմանը։

Մահացել է 1970 թվականին։ Թաղված է Մոսկվայի Վվեդենսկոե գերեզմանատան 18-րդ հատվածում։

## Անդամակցություն
* Ուրոլոգների համամիութենական ընկերության պատվավոր անդամ
* Ուրոլոգների հայկական ընկերության պատվավոր անդամ
* Ուրոլոգների հունգարական ընկերության պատվավոր անդամ

## Երկեր
* Пластика мочевого пузыря отрезками тонкой кишки, Ярославль, 1959 (համահեղինակ).
* Очерки по истории отечественной урологии, Л., 1971 (համահեղինակ).

## Ծանոթագրություններ

Կատեգորիա:Աշխատանքային կարմիր դրոշի շքանշան
Կատեգորիա:Բժշկական գիտությունների դոկտորներ
Կատեգորիա:ՀԽՍՀ գիտության վաստակավոր գործիչներ
Կատեգորիա:Հայ բժիշկներ
Կատեգորիա:Հայ ուրոլոգներ
Կատեգորիա:Հայ պրոֆեսորներ
Կատեգորիա:Մոսկվայի պետական համալսարանի շրջանավարտներ
Գոտոկու Սակայի

**Գոտոկու Սակայի** (ճապ.՝ 酒井 高徳, ), ճապոնացի ֆուտբոլիստ, պաշտպան։ Հանդես է գալիս գերմանական «*Համբուրգ*»-ի և Ճապոնիայի ազգային հավաքականի կազմում։

## Ակումբային կարիերա
Սակային իր կարիերան սկսել է «*Ալբիրեքս Նիիգատա*» ֆուտբոլային ակումբի կազմում։ 2009 թվականին նա թիմի հիմնական կազմի հետ կնքել է իր առաջին պրոֆեսիոնալ պայմանագիրը։ Թիմի կազմում հանդես է եկել մինչև 2011 թվականը։

2011 թվականի դեկտեմբերի 23-ին Գոտոկուն տեղափոխվել է գերմանական «Շտուտգարտ»։ Թիմի կազմում իր դեբյուտը նշել է 2012 թվականի հունվարի փետրվարի 11-ին՝ «Հերտայի» դեմ խաղում։ 2013 թվականի հունվարի 10-ին ֆուտբոլիստը երկարաձգել է իր պայմանագիրը մինչև 2016 թվականը։

2015 թվականի հուլիսից ճապոնացին հանդես է գալիս «*Համբուրգ*»-ի կազմում։

## Միջազգային կարիերա
Ճապոնիայի ազգային հավաքականի կազմում իր դեբյուտը Գոտոկու Սակային նշել է 2012 թվականի սեպտեմբերի 6-ին՝ Արաբական Միացյալ Էմիրությունների հավաքականի դեմ խաղում։

## Ձեռքբերումներ
* Գերմանիայի գավաթի խաղարկության եզրափակչի մասնակից - 2012/2013

## Ծանոթագրություններ

## Արտաքին հղումներ
* 
* 

Կատեգորիա:1991 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բունդեսլիգայի ֆուտբոլիստներ
Կատեգորիա:Ճապոնացի ֆուտբոլիստներ
Կատեգորիա:Մարտի 14 ծնունդներ
Կատեգորիա:Նյու Յորք քաղաքում ծնվածներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Համբուրգի ֆուտբոլիստներ
Պաուլս Ստրադինշի անվան կլինիկական համալսարանական հիվանդանոց

[մինի|Հուշարձան նվիրված այն 6 000 լատիշներին, ովքեր իրենց առողջության գնով մասնակցել են [Չեռնոբիլի ատոմակայանի վթարի հետևանքների վերացման համար. տեղադրված է 40 և 38 մասնաշենքերի միջև]]
մինի|12 և 11 մասնաշենքերի միջև գտնվող լողավազան
**Պաուլս Ստրադինշի անվան կլինիկական համալսարանական հիվանդանոց** *()*, խոշորագույն ամբուլատոր և ստացիոնար բժշկական հաստատություն, որը գտնվում է Ռիգայում։ Կրում է լատիշ հայտնի վիրաբույժ Պաուլս Ստրադինշի անունը։ Հիվանդանոցը գիտական և կրթական բժշկական կենտրոն է նաև։ Այն սերտորեն կապված է երկու համալսարանների` Ռիգայի Ստրադինշի համալսարանի և Լատվիայի համալսարանի հետ։

## Պատմություն
*Պաուլս Ստրադինշի անվան կլինիկական համալսարանական հիվանդանոցը* Լատվիայի խոշորագույն հիվանդանոցներից է։ Այն իր անվանումը փոխել է բազմաթիվ անգամ.
* բացվել է 1910 թվականին և կոչվել է *Ռիգայի քաղաքային հիվանդանոց*
* նախապատերազմական խորհրդային ժամանակներում` 1940-1941 թվականների ընթացքում կոչվել է *Ազգային կլինիկական հիվանդանոց*
* Երկրորդ համաշխարհային պատերազմում գերմանական օգուպացիայի ժամանակ կրկին վերանվանվել է *Ռիգայի քաղաքային հիվանդանոց*
* 1944-1948 թվականներին դարձել է *Ազգային կլինիկական հիվանդանոց*
* *Հանրապետական կլինիկական հիվանդանոց*
* 1958 թվականին կոչվել է *Պաուլս Ստրադինշի անվան Հանրապետական կլինիկական հիվանդանոց*
* 1993 թվականից կոչվել է *Պաուլս Ստրադինշի անվան ազգային հիվանդանոց*
* 1995 թվականից *Լատվիական բժշկական ակադեմիայի Պաուլս Ստրադինշի անվան հիվանդանոց*
* 2004 թվականին *Պաուլս Ստրադինշի անվան կլինիկական համալսարանական հիվանդանոց*
Սակայն 1958 թվականից ի վեր Ռիգայի բնակիչները հիվանդանոցը կոչում են ***Ստրադինշի հիվանդանոց***։

## Պատահարներ
2013 թվականի օգոստոսի 2-ին հիվանդանոցի թթվածնային կայանում` 32 մասնաշենքում պայթյուն է եղել, որին հաջորդել է հրդեհը։ Պատահարից տուժել են երկու մարդ, որոնք հիվանդանոցի տեխնիկական անձնակազմից էին, յոթ մարդ փրկվել են, 170 -ը էվակուացվել։ Ահազանգը եղել է առավոտյան 9.30։ Մեկ ժամ անց հրդեհը մարվել է։

## Ծանոթագրություններ

Կատեգորիա:1910 հիմնադրումներ
Կատեգորիա:Լատվիայի համալսարաններ
Կատեգորիա:Լատվիայի հիվանդանոցներ
Կատեգորիա:Ռիգա
Կատեգորիա:Ռիգայի շենքեր և կառույցներ
Ոսկեգույն լեմուր

**Ոսկեգույն լեմուր** (), հեզ լեմուրային (*Lemuridae*) ընտանիքին պատկանող կաթնասուն։ Տարածված են միմիայն Մադագասկարում և հատկապես կղզու հարավարևելյան խոնավ և անձրևային հատվածներում։

## Արտաքին տեսք

Այս տեսակի լեմուրներն ամբողջովին պատված են ոսկեգույն մազածածկույթով, իսկ ընդհանուր երկարությունը հասնում է 80 սանտիմետրի, որի ուղիղ կեսը բաժին է հասնում պոչային հատվածին։ Մարմնի քաշը հասնում է 1.2-1.6 կիլոգրամի։ Բուրդը երկար է ու փափուկ, ունի կարճ դունչ։ Գլուխը գնդաձև է, ականջները կարճ են և մազապատված։ Դեմքը սև է, ունքերը, կոկորդն ու այտերը պատված են դեղնաոսկեգույն մազածածկույթով։ Իսկ ահա մարմնի վերին հատվածը պատված է փոքր-ինչ մոխրագույն մազածածկույթով։

## Վարք

Ոսկեգույն լեմուրներն ապրում են ընտանիքներով, ընտանիքում երկուսից մինչև չորս կենդանի է լինում։ Ընտանիքը կազմված է հասուն արուից, հասուն էգից և դեռ չհասունացած անդամներից։ Լեմուրները միմյանց հետ շփվում են սուր խռնչյուններով։ Վարում են ծառաբնակ կյանք։ Ակտիվ կենսակերպ են վարում առավոտյան և երեկոյան, ինչպես նաև գիշերային ժամերին։ Տարածաշրջանում չափազանց շատ հանդիպում են 80 հա շառավղով տարածքում։

Ոսկեգույն լեմուրները բուսակեր կենդանիներ են։ Հատկապես նախընտրում են սնվել հացազգիների ընտանիքին պատկանող բույսերով, ինչպես նաև Մադագասկարյան հսկայական եղեգների ցողուններով ու տերևներով։ Ոսկեգույն լեմուրներն օրական միջինն ուտում են 500 գրամ եղեգ։

Զուգավորումը տեղի է ունենում մայիս-սեպտեմբեր ամիսներին։ Հղիությունը տևում է 135-150 օր։ Ձագերը լույս աշխարհ են գալիս հոկտեմբեր-փետրվար ամիսներին։ Ունենում են 1-2 ձագուկներ։ Նորածին ձագուկների քաշը հասնում է մոտավորապես 35 գ։

## Ծանոթագրություններ
Սվալա

**Սվալա Բյորգվինսդոտիր** (),նաև հայտնի է որպես **Սվալա**, **Սվալա Բյորգվինս** կամ **Կալի**, իսլանդացի երգիչ և երգահան։ Նա ավելի հայտնի դարձավ իր 2001 թվականի թողարկված "The Real Me" երգից հետո որը իր նույնանուն ալբոմից էր։ Երգչուհին ստացավ "Կալի" բեմական անունը, Steed Lord խմբին միանալուց հետո։ Նա ներկայացրել է Իսլանդիան Եվրատեսիլ Երգի մրցույթում 2017, Կիևում, սակայն չի անցել եզրափակիչ։

Սվալան հայտնի իսլանդացի երգիչ Բյորվին Հոլլդորսոնի դուստրն է։ Սվալան 7 տարի սովորել է բալետ, Իսլանդիայի Ազգային բալետի թատրոնում։ Բալետ սովորելու ընթացքում նա նաև գրում է երաժշտություն իր դպրոցական խմբի հետ։ Մարտի 11-ին 2017 թվականի իսլանդիայի ազգային ընտրությունում գրավում է առաջին հորիզոնականը և հայտնի է դառնում, որ Սվալան կներկայացնի Իսլանդիան Եվրատեսիլ 2017 թ․ մրցույթում «Paper» երգով որը նա գրել է Էյնար Էգիլսոնի, Լեսթեր Մենդսոնի և Լիլի Էլիզի հետ։ Նա հանդես է եկել 1-ին կիսաեզրափակիչում որը տեղի է ունեցել մայիսի 9-ին, սակայն չի անցել եզրափակիչ։

Կատեգորիա:21-րդ դարի երգչուհիներ
Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Իսլանդացի երգիչներ
Օռլեանի կույսը

**Օռլեանի կույսը** (), Ֆրիդրիխ Շիլլերի  ողբերգությունն է, որը գրել է 1801 թվականին Լայպցիգում։

## Սյուժե
Պիեսը Ժաննա դ'Արկի կյանքի դեպքերի վերաբերյալ ազատ, կամայական շարադրանք է։ Այն պարունակում է նախաբան, որտեղ ներկայացվում են  գլխավոր հերոսները և հինգ գործողությունները։ Յուրաքանչյուրը ներկայացնում է դրամատիկ, նշանակալի որևէ իրադարձություն դ'Արկի կյանքում։ Չորրորդ ակտում պիեսը հեռանում է պատմությունից որոշ երկրորդական մանրամասներով (օրինակ, դ'Արկը սպանում է մարդկանց ճակատամարտում կամ  փոփոխվում է  Արմանյակի և Բուրգունդիայի  միջև հաշտեցման թվականը՝ 1435 թվականից մինչև 1430 թվականը)։ Դրանից հետո, սակայն,  սյուժեն ամբողջությամբ հեղինակային կամայական պատումի է վերածվում։ Ժաննան ցանկանում է սպանել բրիտանացի ասպետին, սակայն հանելով սաղավարտը միանգամից սիրահարվում է  ու խնայում  նրա կյանքը։ Մեղադրվելով  այն բանում, որ դավաճանել է իր առաքելությանը, իսկ   Ռեյմսում   հրապարակայնորեն մեղադրվում  է կախարդության մեջ, նա հրաժարվում է պաշտպանվել,   մեղավոր է ճանաչվում և հեռացվում է ֆրանսիական դատարանից ու բանակից։ Նա իր բանտախցից ականատես է լինում բրիտանացիների կողմից գրավված  Ֆրանսիայի վճռական պարտությանը, քանդում է շղթաները և նետվում մարտի։ Մահանում է` հաղթանակ տանելով, իսկ իր պատիվն ու համբավը վերականգնվում են։

Պիեսում արտացոլվում է նոր ազգայնականություն և միլիտարիզմ սկսած 19-րդ դարից։ Ինչպես նաև Կանտի իդեալը անհրաժեշտության ենթարկելն է զգացմունքների բարոյական սկզբունքը։

Այս պիեսից է   "Mit der Dummheit kämpfen Götter selbst vergebens" նախադասությունը, թարգմանվում է հայերեն «Ընդդեմ հիմարության աստվածները իրենք ապարդյուն են պայքարում»։ Այս տողի հիման վրա Այզեկ Ազիմովը  իր վեպը կոչել է «Իրենք աստվածները»։

## Արտաքին հղումներ
*
* 
*Maid of Orleans w/ memoir of Schiller

Կատեգորիա:1801 թվականի պիեսներ
Կատեգորիա:Գերմաներեն գրականություն
Կատեգորիա:Գերմաներեն գրքեր
Կատեգորիա:Գրական ստեղծագործություններ այբբենական կարգով
Կատեգորիա:Ֆրիդրիխ Շիլլերի պիեսներ
Եվգենի Գևորգյան

**Եվգենի Դմիտրիի Գևորգյան** (), հայազգի խորհրդային դաշնակահար և կոմպոզիտոր։ Համարվում է ԽՍՀՄ-ում` ֆրի ջազի առաջին կատարողը։

## Կենսագրություն
Եվգենի Գևորգյանի մանկությունն անցել է Իրանում։ 1962 թվականին ավարտել է Մոսկվայի բարձրագույն տեխնիկական ուսումնարանը (ներկայիս` Նիկոլայ Բաումանի անվան պետական տեխնիկական համալսարան)։ Զբաղեցրել է Մոսկվայի «Բորեց» կոմպրեսորների գործարանի գլխավոր ճարտարագետի պաշտոնը։ Երաժշտական կրթությունն ստացել է տան պայմաններում։

1957-1960 թվականներին ելույթներ է ունեցել սիրողական պարային նվագախմբերում (այսպես կոչված դիքսիլենդներում)։ Կազմակերպել է համույթներ և նվագախմբեր, որոնցից առավել հայտնին իր եղբոր` Անդրեյ Գևորգյանի (կոնտրաբաս) և Յուրի Նիժնիչենկոյի (հարվածային) հետ կազմած եռյակն էր։ Ելույթներ է ունեցել Մոսկվայի և Տալլինի ջազի փառատոներում։ Վերջին ելույթները տեղի են ունեցել 1977 և 1988 թվականներին` Ռուսաստանի տարբեր քաղաքներում։

1960-ական թվականներին ստեղծել է ջազային կոմպոզիցիաներ («Իգոր Սվյատոսլավովիչ», «Չաբան», «Մարդը և ծովը», «Հորիզոնում դու ինձ հեծյալ ես թվում», «Ջազի երեք գույները»)։ 1967 թվականից երաժշտություն է գրել կինոնկարների համար։

Եվգենի Գևորգյանը համագործակցել է Վլադիմիր Վիսոցկու հետ, նրա` «Ալիսան հրաշքների աշխարհում» երաժշտական հեքիաթի երաժշտությունը ստեղծելու և վերադաշնակելու գործում։

1990-ական թվականների կեսերից Եվգենի Գևորգյանը բնակվում էր ԱՄՆ-ում։ Մահացել է 2016 թվականի նոյեմբերի 3-ին։

## Ֆիլմագրություն
Եվգենի Գևորգյանի ստեղծած երաժշտությունը հնչում է հետևյալ ֆիլմերում.

## Ծանոթագրություններ

Կատեգորիա:Խորհրդային կոմպոզիտորներ
Կատեգորիա:Խորհրդային դաշնակահարներ
Կատեգորիա:Մոսկվայի պետական տեխնիկական համալսարանի շրջանավարտներ
Կատեգորիա:Ռուս կոմպոզիտորներ
Անկախ մամուլ

**«Անկախ մամուլ»**, ժողովրդական, հասարակական, տնտեսական, քաղաքական, գրական օրաթերթ։ Խմբագիրներ՝ Վերգինե Աթանասյան, Արամ Տեր-Գրիգորյան։ Վերգինե Աթանասյանը Աշոտ Աթանասյանի կինն է։ Փաստացի խմբագիրը համարվում է Աշոտ Աթանասյանը, որը տարբեր ծածկանուններով բազմաթիվ հրապարակումներ ունի թերթում։

Առաջին համարը լուս է տեսել 1907 թվականի դեկտեմբերի 1-ին։ Թերթի վերնագրի տակ գրված է «Ներկայ կուսակցութիւններից դուրս» արտահայտությունը։

Թերթին աշխատակցել են Լեոն, Տիգրան Զավենը, Խաչիկ Սամվելյանը, Վահան Տերյանը, Արտաշես Բուդուղյանը, Վահան Տոտոմյանցը և ուրիշներ։

Թերթում մեծ թիվ են կազմում գործարաններում բանվորների առօրյայի մասին թղթակցությունները։ «Անկախ մամուլը» այն տեսակետն է պաշտպանել, թե սոցիալական չարիքի արմատը սեփականատիրական իրավունքի մեջ է։ Թերթը համոզված է, որ սոցիալիստական կարգերի օրոք միայն շահագործվող մեծամասնության համար կստեղծվեն կյանքի տնտեսական բավարար պայմաններ։ Թերթը փորձել է առաջադրել գործնական միջոցներ հասարակական և քաղաքական կարգերի վերափոխման ուղղությամբ։ «Անկախ մամուլում» զարգացվել է այն տեսակետը, որ հողը պատկանում է նրան, ով մշակում է այն։

Քաղաքական համարձակ ելույթների համար թերթի համարները երբեմն բռնագրավվել են գրաքննության վարչության որոշումների համաձայն, խմբագիրը նկատողություն է ստացել ու տուգանքի ենթարկվել։

«Անկախ մամուլը» տպագրել է նաև գեղարվեստական արձակ և չափածո ստեղծագործություններ, որոնք տպագրվել են «Գեղարուեստ» բաժնում։ Ուշագրավ են հատկապես Շուշանիկ Կուրղինյանի սոցիալական թեմաներով բանաստեղծությունները, Ջավախեցու պատմվածքները և այլն։

Թերթում բարձր են գնահատվել Պերճ Պռոշյանը, Վրթանես Փափազյանը, Նար-Դոսը և ուրշներ։

## Բաժինները
* Գիւղացիների մէջ
* Բանուորների մէջ
* Քաղաքներում
* Թուրքական կյանք
* Թատրոն և երաժշտութիւն
* Լրագիրների լրատու
* Գեղարուեստ

## Ծանոթագրություններ

Կատեգորիա:Ռուսական կայսրության հայկական թերթեր
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Հայկական տնտեսական պարբերականներ
Կատեգորիա:Հայկական գրական պարբերականներ
Մերսենի պարզ թվերի և կատարյալ թվերի ցանկ

Թվերի տեսությունում Մերսենի պարզ թվերը և կատարյալ թվերը սերտորեն կապված բնական թվերի տեսակներ են։ Մերսենի պարզ թվերը (կոչվել են ի պատիվ Մաին Մերսենի)  տեսքի պարզ թվեր են, որտեղ -ն որևէ դրական ամբողջ թիվ է։ Օրինակ, 3-ը Մերսենի պարզ թիվ է, քանի որ այն պարզ թիվ է և կարելի է ներկայացնել  տեսքով։ Մերսենի պարզ թվերին համապատասխանող  թվերը պարզ են, սակայն գոյություն ունեն պարզ  թվեր, որոնք Մերսենի պարզ թվի չեն հանգեցնում, օրինակ՝ ։ Կատարյալ թվերը բնական թվեր են, որոնք հավասար են իրենց դրական բաժանարարների գումարին՝ չհաշված տրված թիվը։ Այսպիսով, -ը կատարյալ թիվ է, քանի որ դրա բաժանարարներն են  և ՝ չհաշված -ը, և ։

Մերսենի պարզ թվերի և զույգ կատարյալ թվերի միջև գոյություն ունի փոխմիարժեք համապատասխանություն։ Սա Էվկլիդես-Էյլերի թեորեմի ուղղակի հետևանք է, որը մասամբ ապացուցել է Էվկլիդեսը, իսկ հետագայում ամբողջությամբ՝ Լեոնարդ Էյլերը։ Ըստ թեորեմի՝ զույգ թվերը կատարյալ են այն և միայն այն դեպքում, երբ դրանց կարելի է ներկայացնել  տեսքով, որտեղ -ը Մերսենի պարզ թիվ է։ Այլ կերպ ասած, այս պահանջին բավարարող բոլոր թվերը կատարյալ են, և բոլոր զույգ կատարյալ թվերը բավարարում են այս պահանջին։ Օրինակ,  դեպքում -ը պարզ է, և -ը կատարալ է։

Հայտնի չէ, թե արդյոք գոյություն ունեն անթիվ բազմությամբ Մերսենի պարզ թվեր կամ զույգ կատարյալ թվեր։ Ըստ Լենստրա-Պոմերանս-Վագստաֆի ենթադրության՝ տրված  թվից փոքր Մենսենի պարզ թվերի սպասված քանակը հավասար է , որտեղ -ն Էյլերի թիվն է, -ը՝ Էյլեր-Մասկերոնի հաստատունը, իսկ -ը՝ բնական լոգարիթմը։ Հայտնի չէ, թե արդյոք կենտ կատարյալ թիվ գոյություն ունի, չնայած հնարավոր կենտ կատարյալ թվի վերաբերյալ բազմաթիվ պայմաններ են ապացուցվել, այդ թվում  ստորին սահմանը։

Այս ցանկում ներառված են այժմ հայտնի բոլոր Մերսենի պարզ թվերն ու կատարյալ թվերը, ինչպես նաև դրանց համապատասխանող  ցուցիչը։ 2023 թվականի դրությամբ հայտնի է  51 Մերսենի պարզ թիվ (և հետևաբար կատարյալ թիվ), որոնցից մեծագույն 17-ը հայտնաբերվել են «Մերսենի պարզ թվերի մեծ համացանցային որոնում» (, ) նախագծի շնորհիվ։ Նոր Մերսենի պարզ թվերը հայտնաբերվում են Լուկաս-Լեհմեր թեստի միջոցով (ԼԼԹ)։

Համարը նշված է ըստ այժմ հայտնի տվյալների (2022 թվականի դրությամբ), սակայն հնարավոր է, որ հետագայում հայտնաբերվեն ավելի փոքր Մերսենի պարզ թվեր։ Ըստ GIMPS-ի՝ 2024 թվականի ապրիլի դրությամբ -ից փոքր բոլոր ցուցիչները ստուգվել և վավերացվել են։ Ցանկում նշված է Մերսենի պարզ թվերի հայտնաբերման թվականն ու հայտնաբերողը, քանի որ կատարյալ թվերը կարելի է ստանալ Մերսենի պարզ թվերից (Էվկլիդես-Էյլերի թեորեմից)։ «GIMPS / *անուն»-*ով նշված թվերը հայտնաբերվել են GIMPS նախագծի շրջանակում՝ նշված անձի համակարգչով։ Վերջին թվերը չափազանց երկար են, այդ պատճառով նշված է միայն առաջին և վերջին վեց թվանշանները։

Պատմականորեն մեծագույն հայտնի պարզ թիվը հաճախ եղել է Մերսենի պարզ թիվ։

## Նշումներ

## Ծանոթագրություններ

## Արտաքին հղումներ
* 
* 
* 
* List on GIMPS, with the full values of large numbers
* A technical report on the history of Mersenne numbers, by Guy Haworth

Ցանկ
Կատեգորիա:Մաթեմատիկական աղյուսակներ
Ցանկ
Պարզ
Մուսթաֆա Բալել

**Մուսթաֆա Բալել** (, ), թուրք գրող, դրամատուրգ և թարգմանիչ։ 

## Կենսագրություն

Մուսթաֆա Բալելը 1968 թվականին ավարտել է Գազի համալսարանի ֆրանսիական բանասիրության բաժինը։ Վերապատրաստումներ է անցել Ֆրանսիայում՝ Պուատիեի համալսարանում։ 1968 թվականին Բալելը դասավանդել է ֆրանսերեն Սիվասի, Արդահանի և Ստամբուլի բարձրագույն ուսումնական հաստատություններում։ Հանդիսացել է թուրքական մի քանի հանրագիտարանների խմբագրակազմի անդամ, իսկ 1975- 1976 թվականներին հրատարակել է սեփական «Öykü» ամսագիրը։ Ընդհանուր առմամբ թողարկվել է ամսագրի 8 համար։

Մուսթաֆա Բալելը թուրքերեն է թարգմանել Միշել Տուրնիեի, Յան Կեֆֆելեկի, Պասկալ Բրյուկների, Խորխե Սեմպրունի և այլոց աշխատությունները։ Բալելը ռուսերենից թուրքերեն է թարգմանել Մաքսիմ Գորկիի, Սերգեյ Ակսակովի և Վասիլի Ակսյոնովի աշխատությունները։

## Ստեղծագործություններ

* *Գայլի արմատ* (1974, պատմվածքներ)
* *Բալե ականջօղեր* (1977-2010, պատմվածքներ)
* *Իմ աչքի առջևով անցավ հայրենիքիս կարոտը* (1983, պատմվածքներ)
* *Նարնջագույն Էլենին* (1991, պատմվածքներ)
* *Ահմեդի գեղեցիկ մեխակները* (2005, պատմվածքներ)
* *Եթովպիայի թագավորի աչքերը* (2011, պատմվածքներ)
* *Տերեփուկ* (1981-2005, վեպ)
* *Դեպի վազերը բացվող պատուհանը* (1984-2011, վեպ)
* *Բուխարեստյան օրեր* (1983)
* *Մենք կինոթատրոն ունենք* (1979, վիպակ երեխաների համար)
* *Շաբաթ հարմա՞ր է* (1981-2011, վիպակ երեխաների համար)
* *Կոշիկի խանութի հսկիչը* (2005, վիպակ երեխաների համար)
* *Պապիս կաշվե աթոռը* (2011, պատմվածքներ երեխաների համար)
* *Մոռացեք շան կլանչոցը* (2012, պատմվածքներ երեխաների համար)
* *Նկարիչ կատուն* (2014, պատմվածքներ երեխաների համար)
* *Թիյարի շրջանը* (2005, հեքիաթներ)
* *Տրանսանատոլիական* (1988, ֆրանսերեն պատմվածքներ)
* *Նամակներ Ստամբուլից* (2009)

## Արտաքին հղումներ
* Պաշտոնական կայք էջ  , , , 

Կատեգորիա:Թուրք գրողներ
Կատեգորիա:Թուրք մանկագիրներ
Կատեգորիա:20-րդ դարի թուրք պատմվածագիրներ
Կատեգորիա:Թուրք վիպասաններ
Կատեգորիա:Թուրք դրամատուրգներ
Կատեգորիա:Լեզվաբաններ
Արտավազդ Բրինձյան

**Արտավազդ Կյուրեղի Բրինձյան** (*Հովհաննիսյան*, ), հայ հեղափոխական, կուսակցական գործիչ։

## Կենսագրություն
Ծնվել է Թիֆլիսում, գրաշարի ընտանիքում։ Հայրը աշխատել է սկզբում Ռոտինյանի տպարանում, ապա՝ հին գրքեր վաճառողի խանութում։ 1911 թվականին ընդունվում է Ներսիսյան դպրոց, որտեղ դառնում է առաջադեմ աշակերտներից մեկը։ Բարձր դասարաններում ներգրավվում է հեղափոխական գործունեության մեջ։ Իր հոր գրավաճառանոցը նրան «գաղտնարան» է ծառայում, որտեղ գրքեր վաճառելու պատրվակով ընդհատակյա աշխատողների հանդիպումներ է կազմակերպում, թռուցիկներ տարածում։ Մի քանի անգամ Արտիստական թատրոնի գալյորկայից ներկայացման ժամանակ նա թռուցիկներ է շպրտել դեպի պարտերը։ Նրա բնակարանում հաճախ գաղտնի ժողովներ և խորհրդակցություններ են անցկացվել։

1918 թվականին ընդունվելով բոլշևիկյան կուսակցության շարքերը՝ Բրինձյանը կատարել է Թիֆլիսի կոմիտեի հանձնարարությունները։ Իսկ 1920 թվականի մայիսին նրան է հանձնարարված եղել մի խումբ ընկերների հետ զինված հարձակում գործել Թիֆլիսի յունկերական դպրոցի վրա և գրավել այն։ Հենց այդ գործողության ժամանակ Արտավազդը վիրավորվում է և ձերբակալվում։ Նույն գիշերը Բրինձյանին գնդակահարում են մենշևիկյան բանտում։ Ինչպես վկայել է Բրինձյանի եղբայրը, պահնորդական բաժնի աշխատակիցները խուզարկում են նրա բնակարանը և այնտեղից տանում հրացաններ ու ատրճանակներ, թռուցիկներ և գաղտնի գրականություն, իսկ նրա հոր գրավաճառանոցից՝ «3 ֆուրգոն գրականություն»։

Բրինձյանի գործունեության մասին գրված է Ս. Վարդանյանի «Ընդհատակում» գրքում (1926), Գ. Քալաշյանի «Թիֆլիսի ընդհատակում» հուշերում (1958), ինչպես նաև «Լենինսկոյե զնամյա» լրագրի 1963 թվականի հոկտեմբերի 20-ի համարում լույս տեսած Ս. Առաքելյանի հոդվածում։

## Ծանոթագրություններ

Կատեգորիա:Վրաստանում գնդակահարվածներ
Կատեգորիա:Թիֆլիսի Ներսիսյան դպրոցի շրջանավարտներ
Կատեգորիա:Հայ հեղափոխականներ
Մարսել Պրևո

**Մարսել Պրևո** (, ), ֆրանսիացի արձակագիր, դրամատուրգ։

## Կենսագրություն
Կրթություն է ստացել Բորդոյի և Փարիզի ճիզվիտական դպրոցներում։ 1982 թվականին ընդունվել է Փարիզի պոլիտեխնիկական դպրոցը։ Առաջին պատմվածքը «Le Clairon»-ում տպագրել է դեռևս 1881 թվականին, սակայն բարձրագույն կրթությունն ստանալուց հետո որոշ ժամանակ զբաղվել է ծխախոտի արդյունաբերությամբ։ 1909 թվականին ընտրվել է Ֆրանսիական ակադեմիայի անդամ։ 1922-1940 թվականներին եղել է «Revue de France» պարբերականի գլխավոր խմբագիրը։ 1937-1940 թվականներին ղեկավարել է Երեխաների օգնության ֆրանսիական միությունը։

## Ստեղծագործությունը
Մարսել Պրևոյի ստեղծագործության թեման հիմնականում կենցաղագրական՝ ժամանակի ֆրանսիական բոհեմյան հասարակության կյանքի քննադատությամբ։ Նրա առաջին վեպը՝  «Le Scorpion»-ը («Կարիճը», 1887), մասամբ ինքնակենսագրական է և պատմում է ճիզվիտական քոլեջի կյանքի մասին։ Ավելի հայտնի են նրա վաղ շրջանի ստեղծագործությունները, որտեղ դատապարվում է բարոյական անկումը, անուղղակիորեն քննադատվում է կաթոլիկ եկեղեցին և պարունակում է էրոտիկ տեսարաններ՝ «Շոնշետա» («Chonchette», 1888), «Մադմուազել Ժոֆր» («Mlle Jaufre», 1889), «Կնոջ աշունը» («L'Automne d'une femme», 1893), «Կիսակույս» (1894)։ Վերջինիս հիման վրա 1898 թվականին գրել է նաև պիես։ Այս վեպը, որ նկարագրում է Փարիզի կանանց սեռական կյանքը, հասարակության մեջ հարուցեց հսկայական բանավեճեր, ինչը հեղինակին բերեց մեծ, սակայն որոշ չափով կասկածելի համբավ։

## Մարսել Պրևոն հայերեն
* Մարսել Փրէվօ, Կինը (հոգեբանական վերլուծումներ), Կ. Պոլիս, տպ. Յ. Աբրահամեան, 1934, 213 էջ։ Թարգմանությունը՝ Տիրան Անդրեասյանի։

## Ծանոթագրություններ

Կատեգորիա:Ֆրանսիացի արձակագիրներ
Կատեգորիա:Ֆրանսիացի դրամատուրգներ
Կատեգորիա:Ֆրանսիական ակադեմիայի անդամներ
Կատեգորիա:Պատվո լեգեոնի շքանշանի սպաներ
Կատեգորիա:Պատվո լեգեոնի շքանշանի կոմանդորներ
Կատեգորիա:Ֆրանսիացի գրողներ
Կատեգորիա:Ֆրանսիացի վիպասաններ
Գեորգի Մարտիրոսյան

**Գեորգի Խաչատուրի Մարտիրոսյան** (), խորհրդային և ռուսական թատրոնի և կինոյի դերասան, Ռուսաստանի Դաշնության վաստակավոր արտիստ (2004 թ.):

## Կենսագրություն
Գեորգի Մարտիրոսյանը ծնվել է Դոնի Ռոստովում։ Հայրը ազգությամբ հայ է, իսկ մայրը` ռուս։ 16 տարեկանում ընդունվել է Ռոստովի թատերական ինստիտուտ, որն ավարտել է 1968 թվականին։ Բանակում ծառայել է երգի-պարի համույթում և հանդես եկել որպես կոնֆերանսիե։ Այնուհետև աշխատել է Ռոստովի Մաքսիմ Գորկու անվան ակադեմիական թատրոնում, իսկ հետո` Ռոստովի երիտասարդական թատրոնում։

1980-1983 թվականներին աշխատել է Մոսկվայի երգիծանքի թատրոնում։ Խաղացել է տարաբնույթ դերեր` տարբեր թատրոնների ներկայացումներում։ 1983-1993 թվականներին աշխատել է Մոսկվայի Վլադիմիր Մայակովսկու անվան ակադեմիական թատրոնում, իսկ 1998 թվականից` «Ժամանակակից պիեսի դպրոց» թատրոնում։ 1974 թվականից նկարահանվում է կինոյում, կրկնօրինակել է բազմաթիվ արտասահմանյան ֆիլմեր։

## Անձնական կյանք
Գեորգի Մարտիրոսյանի առաջին կինը դերասանուհի Լյուդմիլա Արիստովան էր։ Այդ ամուսնությունից ծնվել է նրա որդին` Դմիտրին։ Երկրորդ կինը դերասանուհի Տատյանա Վասիլևան էր։ Երկրորդ ամուսնությունից ծնվել է նրա դուստրը` Ելիզավետան։ Այժմ Գեորգի Մարտիրոսյանն ամուսնալուծված է։

## Մասնակի ֆիլմագրությունը

## Ծանոթագրություններ

Կատեգորիա:20-րդ դարի դերասաններ
Կատեգորիա:Թատրոնի դերասաններ
Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուս հնչյունավորողներ
Կատեգորիա:Ռուսաստանի Դաշնության վաստակավոր արտիստներ
Տիկնիկների պատկերասրահ

**Տիկնիկների պատկերասրահ**, տիկնիկներին նվիրված պատկերասրահ Երևանում։ Բացվել է 2017 թվականի մարտի 21-ին՝ տիկնիկագործի միջազգային օրը։

## Պատմություն
Պատկերասրահը բացվել է պետության և մասնավորի համագործակցությամբ։  Պատկերասրահն ունի երկու սրահ։ Սրահներից մեկում միայն հայկական ծիսական, ավանդական տիկնիկներն են, երկրորդ սրահում ներկայացված տիկնիկները բազմաոճ են։

## Հավաքածու
Պատկերասրահի ցուցադրությունում ներկայացված է շուրջ 250-300 տիկնիկ՝ հայ տիկնիկագործի եզակի ու չկրկնվող ձեռքի աշխատանքը։ Այստեղ կարելի է տեսնել Մհեր Մկրտչյանի, Գալյա Նովենցի, Երվանդ Ղազանչյանի, Վլադիմիր Պուտինի, Շառլ Ազնավուրի, Հովհաննես Պողոս Երկրորդ Պապի և այլ հայտնի անձանց կերպարներով ստեղծված տիկնիկների։ Հավաքածուի մաս է կազմում ամերիկաբնակ Ալիս Նավասարգյանի՝  շուրջ 200 տիկնիկներից կազմված արժեքավոր հավաքածուն։ Պատկերասրահում ներկայացված տիկնիկները կերպարներ են, որոնք ունեն իրենց պատմությունը։

## Շենք
Պատկերասրահը բացվել է Երևանի Աբովյան փողոցում՝ 1914 թվականին կառուցված պատմական շենքում (1.6/178.4.1)։ 1921 թվականին այդ շենքում է ապրել Հովհաննես Թումանյանը։ Հետագայում տեղափոխվել է Երևան Մոլ (Արշակունյաց պողոտա, 34/3 շենք)։

## Պատկերասրահ

Doll's Gallery, Yerevan (1).jpg|Պատկերասրահի նախկին հասցեն (Աբովյան փողոց 1/1)
Doll's Gallery, Yerevan (11).jpg
Doll's Gallery, Yerevan (2).jpg
Doll's Gallery, Yerevan (3).jpg
Doll's Gallery, Yerevan (4).jpg
Doll's Gallery, Yerevan (7).jpg
Doll's Gallery, Yerevan (15).jpg


## Ծանոթագրություններ

Կատեգորիա:2017 հիմնադրումներ Հայաստանում
Կատեգորիա:2017 հիմնադրված թանգարաններ
Կատեգորիա:Երևանի պատկերասրահներ
Չեթին Էմեչ

**Չեթին Էմեչ** (, ), թուրք լրագրող։

## Կենսագրություն
Չեթին Էմեչը ծնվել է Սելիմ և Ռաբի Էմեչների ընտանիքում։ Սելիմ Էմեչը համարվում է Թուրքիայի դեմոկրատական կուսակցության հիմնադիրներից մեկը։ Բացի Չեթինից, ընտանիքը ուներ ևս երեք երեխա՝ Զեյնեփը և Լեյլան, ինչպես նաև որդին՝ Այդընը։

Չեթին Էմեչը ավարտել է Գալաթասարայի վարժարանը։ Սովորել է Ստամբուլի համալսարանի իրավագիտության ֆակուլտետում։ 1952 թվականից աշխատել է հորը պատկանող «Son Posta» ամսագրում՝ որպես լրագրող։ 1960 թվականին տեղի ունեցած պետական հեղաշրջումից հետո, Սելիմ Էմեչը բանտարկվել է՝ տապալված կառավարությանը օգնելու համար, իսկ Չեթին Էմեչը գլխավորել է թերթի խմբագրությունը։

Ընդհուպ մինչև 1972 թվականը աշխատել է «Hayat» և «Ses» թերթերում։ 1972- 1984 թվականներին եղել է «Hürriyet» օրաթերթի խմբագիր։ 1984 թվականին անցել է աշխատանքի «Milliyet-ում», սակայն 1986 թվականին ետ է վերադարձել «Hürriyet»՝ դառնալով տնօրենների խորհրդի անդամ։
 
1990 թվականի մարտի 7-ի առավոտյան, երբ Չեթինը նստել էր իր ավտոմեքենան, որ գնա աշխատանքի, դիմակներով և արևային ակնոցներով երկու մարդ, ատրճանակով կրակ են բացել ավտոմեքենայի ուղղությամբ։ Չեթին Էմեչի վարորդը փորձել է մեքենայից փախչել, սակայն նույնպես ընկել է կրակոցներից։

Չեթին Էմեչի մարմնում հայտնաբերվել է 7 փամփուշտ։ Նա մահացել է հիվանդանոցի ճանապարհին։ Վարորդը մահացել է դեպքի վայրում։

Թաղված է Զինջիրլիքույու գերեզմանատանը։ Նրա սպանության գործը մինչ օրս չի բացահայտվել։

Չեթին Էմեչի պատվին անվանվել է ֆուտբոլային մարզադաշտ, որը տեղակայված է Ստամբուլի Բայրամփաշա շրջանում։ Նրա պատվին են անվանվել նաև մի քանի փողոցներ։

## Ծանոթագրություններ

Կատեգորիա:Թուրք լրագրողներ
Կատեգորիա:Ստամբուլում ծնված գրողներ
Կատեգորիա:Զինջիրլիքույու գերեզմանատանը թաղվածներ
Կատեգորիա:Գալաթասարայի վարժարանի շրջանավարտներ
Կատեգորիա:Ստամբուլի համալսարանի իրավագիտության ֆակուլտետի շրջանավարտներ
Կատեգորիա:Թուրք սյունակագիրներ
Կատեգորիա:Թուրքիայում սպանված անձինք
Կատեգորիա:Թուրքիայում հրազենից մահացածներ
Կատեգորիա:Թուրքիայում սպանված լրագրողներ
Կատեգորիա:20-րդ դարի լրագրողներ
Dreaming

**«Dreaming»՝** APRIL աղջիկների խմբի դեբյուտային մինի-ալբոմը։ Ալբոմը թվային և որպես ձայնասկավառակ թողարկվել է 2015 թվականի օգոստոսի 24-ին և պարունակում է վեց թրեք, «Dream Candy» գլխավոր սինգլով։ Սա միակ ռելիզն է, որում մասնակցել է նախկին անդամ Սոմինը, ով պաշտոնապես լքել է խումբը 2015 թվականի նոյեմբերի 9-ին, ուսումը շարունակելու ցանկության պատճառով։

## Նախապատմություն
2015 թվականին փետրվարի 9-ին, DSP-ն հայտարարել է, որ մասնակիցները հանդես են գալիս խմբում, որը կդառնա Fin.K.L և Kara խմբերի հաջորդ սերունդը։

Իսկ 2015 թվականի հուլիսին DSP Media-ն գովազդեց APRIL խմբի մասնակիցներին թիզերների շարքի, լոգոների և խմբի թալիսմանների միջոցով, որոնք ընտրվել էին բաց մրցույթի միջոցով։ 2015 թվականի օգոստոսի սկզբին DSP Media հաստատել է, որ օգոստոսի 24-ին տեղի կունենա APRIL խմբի առաջնաելույթը «Dreaming» մինի ալբոմով։

## Աջակցություն
2015 թվականի օգոստոս 24-ին խումբն առաջնաելույթել է ունեցել V Naver ծրագրում ՝ «April Debut Showcase-Live» ալիքով, որի ընթացքում նրանք թողարկել են «Dreaming» մինի-ալբոմը։

Նույն օրը, խումբը թողարկել է դեբյուտային ալբոմի «Dream Candy» գլխավոր երգի տեսահոլովակը։ 2015 թվականի սեպտեմբեր 11-ին, APRIL խումբը թողարկեց հատուկ տեսահոլովակ դեբյուտային ալբոմի՝ «Dream Candy» գլխավոր երգի հիման վրա, որը նկարահանվել է Սեուլի կենտրոնում։

## Թրեկ

## Թողարկման պատմություն

## Ծանոթագրություններ

## Արտաքին հղումներ
# <small>http://news.nate.com/view/20150806n14079?mid=n0107</small>
# <small>http://dspmedia.co.kr/dsp/bbs/board.php?bo_table=dspm21&wr_id=18</small> 
# <small>http://star.mt.co.kr/view/stview.php?no=2015071718572530978</small>
# <small>https://www.youtube.com/watch?v=ewmFIRbBfgc</small>
# <small>http://mwave.interest.me/en/kpop-news/article/86966/dsp-to-unveil-new-girl-group-april</small>
# <small>https://www.youtube.com/watch?v=tVvRo5XYFXM</small>
# <small>https://www.youtube.com/watch?v=H2T1yZbTMzo</small>
# <small>http://kpopherald.koreaherald.com/view.php?ud=201508251112017828760_2</small>
# <small>http://kpopherald.koreaherald.com/view.php?ud=201508251650013435379_2</small>

Կատեգորիա:2015 մինիալբոմներ
Կատեգորիա:Կորեերեն մինիալբոմներ
Կոնստանտին Մուրուզի

**Կոնստանտին Մուրուզի** (, ), մոլդովացի պետական գործիչ, ֆանարիոտ Մուրուզիների իշխանական ընտանիքից, ով 1777-1782 թվականներին ղեկավարել է Մոլդովական իշխանությունը։

Եղել է մոլդովացի ղեկավար Ալեքսանդր Մուրուզիի հայրը։

## Կենսագրություն
Կոնստանտինը ծնվել է 1730 թվականին՝ Օսմանյան կայսրության մայրաքաղաք Կոստանդնուպոլսում։ Ունի ազնվականական ծագում։ Հայրը՝ Դմիտրին, սերում էր Մուրուզիների իշխանական ընտանիքից, իսկ մայրը՝ Սմարաղդան, ծագումով հունական Խիոս կղզուց էր։

1761 թվականին Կոնստանտինը ստացել է Մոլդովայի արտաքին գործերի նախարարի պաշտոնը, որից հետո զբաղեցրել է նավատորմի դրագոմանի և ապա նաև Օսմանյան կայսրության մեծ նավատորմի դրագոմանի պաշտոնը։

Ենթադրվում է, որ Կոնստանտին Մուրուզին քաղաքականապես ներգրավված է եղել իր նախորդ Գրիգոր III իշխանի սպանության մեջ։ 1777 թվականի հոկտեմբերի 12-ին Կոնստանտինը դարձել է Մոլդովական իշխանության ղեկավարը և պաշտոնավարել մինչև 1782 թվականի հունիսի 9-ը։

Իր գահակալության մեծ մասը Կոնստանտինն անց է կացրել ժամանակակից Ռումինիայի Յաշ քաղաքում։ 1772 թվականի հունիսի 9-ին գահընկեց է արվել և աքսորվել Օսմանյան Հունաստանի մաս կազմող Տենեդոս, այժմ՝ Բոզջաադա կղզի։

Տիրապետել է հինգ լեզուների՝ հունարեն, լատիներեն, արաբերեն, թուրքերեն և ֆրանսերեն։

## Տես նաև
* Մոլդովական իշխանություն

## Ծանոթագրություններ

Կատեգորիա:Մոլդովացի պետական գործիչներ
Ալեքսեյ Այզենման

**Ալեքսեյ Սեմյոնովիչ Այզենման** (, ), խորհրդային ռուս նկարիչ, բնանկարիչ, գծանկարիչ, մանկավարժ։

## Կենսագրություն
Ալեքսեյ Այզենմանը ծնվել է 1918 թվականին Մոսկվայում, երդվյալ հավատարմատար Սեմյոն Բորիսովիչ Այզենմանի (1879-1953) և նկարչուհի Օլգա Ալեքսանդրովնա Բարիի (1879-1954) ընտանիքում։ Նկարչության առաջին դասերն ստացել է մորից, ով աշակերտել էր Լեոնիդ Պաստեռնակին։ 1933-1938 թվականներին Ալեքսեյ Այզենմանը սովորել է Մոսկվայի 1905 թվականի հիշատակի արվեստի ակադեմիայի հաստոցային գեղանկարչության բաժնում՝ Նիկոլայ Կրիմովի դասարանում։ Նկարչությամբ է զբաղվել Պավել Կուզնեցովի ստուդիայում։

1954 թվականին Ալեքսեյ Այզենմանն սկսել է մասնակցել ԽՍՀՄ նկարիչների միության ցուցահանդեսներին։

1961 թվականից անդամակցել է Մոսկվայի նկարիչների միությանն ու ԽՍՀՄ նկարիչների միությանը։

Նկարչական գործունեությանը զուգահեռ դասավանդել է Ն. Կրուպսկայայի անվան արվեստի հեռակա ազգային համալսարանի կերպարվեստի ֆակուլտետում (1960-1993 թվականներ)։

Ալեքսեյ Այզենմանը մահացել է 1993 թվականին Մոսկվայում։

## Արվեստ
Ալեքսեյ Այզենմանի ստեղծագործության հիմնական գիծը Մոսկվայի քաղաքային տեսարաններն են, որ նա նկարել է ինչպես բնօրինակից, այնպես էլ հիշողությամբ, ազատ իմպրովիզացիայի ժանրում։ 1970-ական թվականների աշխատանքներն ստեղծված են տեմպերայով («Արբատի շրջանում» (), «На Садовом кольце», «Կիրովյան դարպասների մոտ» () և այլն), իսկ ավելի ուշ շրջանի նկարներն արված են հիմնականում յուղաներկով («Գորկու փողոց» (), «Մոսկովյան բակում» (), «Зубовская площадь», «Նովոռոսիյսկ» և այլն)։ Մեծ ուշադրություն է դարձրել բնանկարների լուսային նրբերանգներին։

Ալեքսեյ Այզենմանի աշխատանքները պահպանվում են Թաթարստանի Հանրապետության կերպարվեստի պետական թանգարանում, Նովոսիբիրսկի արվեստի պետական թանգարանում և մասնավոր հավաքածուներում Ռուսաստանում, Մեծ Բրիտանիայում, Շվեյցարիայում, Ֆրանսիայում, Հոլանդիայում։

Նկարչի աշխատանքները նրա մահից հետո ցուցադրվում են Մոսկվային նվիրված ցուցահանդեսներում։

## Անհատական ցուցահանդեսներ
* 1971 - ԽՍՀՄ նկարիչների միության ցուցասրահ (Մոսկվա)
* 1980 - ԽՍՀՄ նկարիչների միության ցուցասրահ (Մոսկվա)
* 1994 - «Ковчег» պատկերասրահ (հետմահու)
* 1994 - «Наше наследие» ամսագրի ցուցասրահ (հետմահու)

## Ծանոթագրություններ

## Գրականություն
* 
* 
* 
* Айзенман, Алексей Семёнович  — статья из Российской еврейской энциклопедии
* 
* 

## Արտաքին հղումներ
* 
* bari-aizenman.ru — сайт с работами Алексея Айзенмана и Ольги Бари.

Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Կատեգորիա:Ռուս նկարիչներ